การประกอบธุรกิจของแต่ละสายผลิตภัณฑ์

บริษัทเป็นผู้ผลิตและจำหน่ายผลิตภัณฑ์แผ่นพลาสติกหลายประเภทของวัตถุดิบ เช่น แผ่นอะคริลิค แผ่น
ABS และแผ่น ไฮอิมแพคโพลีสไตรีน (HIPS) เป็นต้น

1. ผลิตภัณฑ์ของบริษัทจำแนกตามขบวนการผลิตได้ดังต่อไปนี้

1.1 สายการผลิตแผ่นอะคริลิคแบบหล่อ (Cast Acrylic Production Line)

บริษัทมีสายการผลิตแผ่นอะคริลิคแบบการหล่อทั้งสิ้น 3 สายการผลิต ผลิตและจำหน่ายแผ่นอะคริลิค
(Cast Acrylic Sheet) โดยมีกำลังการผลิตรวมที่ 10,000 ตันต่อปี
โดยแผ่นอะคริลิคที่บริษัทผลิตและจำหน่าย จำแนกตามการใช้งานได้ดังนี้

(1) แผ่นอะคริลิคที่ใช้งานทั่วไป ภายใต้เครื่องหมายการค้าชื่อ “Moden Glas” และ “Sign Ad”
    ซึ่งนิยมใช้กัน

  แพร่หลายในการผลิต ป้ายโฆษณา ป้ายชื่อบริษัท ร้านค้า ทำชิ้นงานแปรรูป
  งานตกแต่งภายในและภายนอกอาคาร เป็นต้น

(2) แผ่นอะคริลิคสุขภัณฑ์ ที่บริษัทผลิตมีหลากหลายเกรดตามความต้องการของลูกค้าโดยแผ่นสุขภัณฑ์

  ดังกล่าวสามารนำไปขึ้นรูปทำอ่างอาบน้ำหรือถาดรองของที่อาบน้ำแบบฝักบัว
  ซึ่งผลิตและจำหน่ายทั่วโลกภายใต้เครื่องหมายการค้า “Moden Glas“ และ “Lucite TS”
  เป็นต้น

(3) แผ่นอะคริลิคเกรดพิเศษที่ใช้งานเฉพาะ เช่น แผ่นอะคริลิคทนแรงกระแทกสูง หรือ Impact
    modified cast sheet แผ่นอะคริลิคที่ออกแสงด้านข้าง หรือ แผ่น LMS
    ที่ผลิตให้มีการออกแสงสว่างด้านข้างเพื่อเหมาะกับการใช้งานทำป้ายหรือตู้ไฟโฆษณาที่มีรูปแบบบางมากกว่าป้ายไฟทั่วไป
    เป็นต้น

แผ่นอะคริลิค เป็นแผ่นพลาสติกประเภท Thermoformable Plastic ลักษณะแผ่นเรียบใส
แต่สามารถผลิตได้ หลาก

หลายสี เช่น ชนิดโปร่งแสง ทึบแสง เป็นต้น มีคุณสมบัติพิเศษคือ เมื่อได้รับความร้อนสูงจะอ่อนตัวลง
สามารถดัดหรือขึ้นรูปเป็นแบบต่าง ๆ ได้ เมื่อเย็นตัวลงจะแข็งตัวและคงสภาพไว้ มีน้ำหนักเบา
ทนแรงกระแทก สามารถแกะสลัก พ่นสี ระบาย หรือ ทำซิลค์สกรีนเป็นรูปหรือลวดลายต่าง ๆ ซึ่ง
นิยมนำมาใช้ทดแทนวัสดุหลายชนิด เช่น กระจก เหล็ก อลูมิเนียม และไม้อัด เป็นต้น
และสามารถใช้เป็นวัตถุดิบในการผลิตวัสดุอุปกรณ์ ในงานตกแต่งบ้านและอาคารสำนักงาน
สุขภัณฑ์ชนิดต่าง ๆ และงานใช้สอยเอนกประสงค์ตามความต้องการ เช่น แผ่นลอนหลังคาบ้าน
ตู้โชว์สินค้าและเฟอร์นิเจอร์ แผ่นป้ายโฆษณา ตู้โทรศัพท์สาธารณะ เป็นต้น
บริษัทสามารถผลิตแผ่นอะคริลิคที่มีความหนาได้ตั้งแต่ 1.5 - 40 มิลลิเมตร
และมีหลายขนาดให้เลือกใช้ตามความเหมะสม

1.2 สายการผลิตแผ่นพลาสติกระบบเครื่องรีด ( Extrusion Line)

บริษัทยังเป็นผู้ผลิต และจำหน่ายแผ่นเอบีเอส และแผ่นไฮอิมแพ็ค รวมถึงพลาสติกชนิดอื่น ๆ
อีกหลายประเภทด้วย ระบบรีด (Extrusion System) ภายใต้เครื่องหมายการค้า “Moden
Plas” และรับจ้างผลิตตามคำสั่งซื้อจากลูกค้าทั้งในและต่างประเทศ

แผ่นเอบีเอส เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
Acrylonitrile Butadiene Styrene (ABS) มีคุณสมบัติคือ ทนแรงกระแทก ทนสารเคมี ฯลฯ
สามารถใช้ความร้อนในการขึ้นรูปได้ดี มีผิวเงา มันวาว

แผ่นไฮอิมแพ็ค เป็นแผ่นพลาสติกประเภท Thermo Plastic ผลิตจากเม็ดพลาสติก Polymer ชนิด
High Impact Polystyrene (HIPS) ลักษณะโดยทั่วไปคล้าย ๆ แผ่นเอบีเอส
แตกต่างกันในด้านคุณสมบัติในการนำไปใช้งาน

ปัจจุบันบริษัทสามารถผลิตแผ่นเอบีเอส และแผ่นไฮอิมแพ็ค โพลีสไตลีน
และแผ่นพลาสติกที่มีมูลค่าเพิ่มอีกหลาก หลายชนิด อาทิเช่น แผ่นอะคริลิคระบบเครื่องรีด
ทั้งแผ่นเรียบและแผ่นลายเกล็ดน้ำแข็ง (Frost) แผ่น PMMA capped ABS และแผ่นเรียบ PP
เป็นต้น สามารถผลิตในขนาดความหนาตั้งแต่ 1.5 ถึง 10.0 มิลลิเมตร และมีขนาดหน้ากว้างได้ถึง
2.5 เมตร โดยใช้เครื่องรีดทันสมัยที่ได้นำเข้าจากผู้ผลิตเครื่องจักรชั้นนำในต่างประเทศ

2. การตลาดและภาวะอุตสาหกรรมการแข่งขัน

2.1 การพัฒนาทางการตลาด

แผ่นอะคริลิค

บริษัทให้ความสำคัญต่องานวิจัยและพัฒนาเสมือนหนึ่งเป็นเครื่องมือทางวิทยาศาสตร์ในการพัฒนาผลิตภัณฑ์ทั้งอะคริลิคและพลาสติกระบบเครื่องรีดอื่น
ๆ ที่มีคุณสมบัติพิเศษ เป็นต้นว่าช่วยประหยัดพลังงาน และเป็นมิตรต่อสิ่งแวดล้อม
ซึ่งสามารถนำไปใช้งานได้หลากหลาย เช่น ป้ายไฟโฆษณา หรือป้ายไฟนำแสง เป็นต้น
นอกจากนี้แล้วบริษัทยังคงเดินหน้าในการพัฒนาเทคโนโลยีใหม่ ๆ
ในการแปรรูปและขึ้นรูปชิ้นงานแผ่นที่มีขนาดใหญ่และแผ่นที่หนามากถึง 40.0 มิลลิเมตร
รวมทั้งการพัฒนาอย่างต่อเนื่องของการผลิตแผ่นสุขภัณฑ์ หรือแผ่นอ่างอาบน้ำ (bath sheet
grade) ที่มีคุณสมบัติในการขึ้นรูปง่ายขึ้น และมีคุณสมบัติในการกำจัดแบคทีเรีย
(anti-bacterial)
เพื่อเพิ่มมูลค่าและสนองตอบความต้องการของลูกค้าทั้งในประเทศและต่างประเทศ

แผ่นเอบีเอส และแผ่นไฮอิมแพ็คโพลีสไตรีน

บริษัทยังคงให้ความสำคัญในการพัฒนาการปรับปรุงคุณภาพแผ่นดังกล่าวให้ได้มาตรฐานการผลิตแผ่นเอบีเอสและแผ่นไฮอิมแพคฯ
และที่สำคัญคือการปรับปรุงคุณภาพแผ่นให้ได้ตรงตามมาตรฐานและความคาดหวังของลูกค้าแต่ละราย
ทั้งนี้เพราะบริษัทผลิตแผ่นดังกล่าวให้ลูกค้าตามคำสั่งซื้อของแต่ละราย
ซึ่งมีความแตกต่างกันตั้งแต่วัตถุดิบที่ต่างกัน และมาตรฐานสินค้าที่แตกต่างกันในแต่ละรายด้วย

ในปีที่ผ่านมา บริษัทประสบความสำเร็จในการพัฒนาแผ่น PE สูตรใหม่
และแผ่นอะคริลิคระบบรีดที่ทนแรงกระแทกสูง (High Impact Extruded Acrylic Sheet)
ที่สามารถใช้กับงานประเภทต่าง ๆ เช่น ผลิตชิ้นส่วนต่าง ๆ ของอุตสาหกรรมประดับยนต์
และอุปกรณ์ของตู้แช่ เป็นต้น

2.2 แนวโน้มภาวะอุตสาหกรรม และภาวะการณ์แข่งขันแผ่นอะคริลิค (Cast Acrylic Sheet)

ภาพรวมความต้องการในการใช้แผ่นอะคริลิคสำหรับปี 2011 ค่อนข้างคงที่
แม้ในช่วงครึ่งปีแรกของปีที่ผ่านมาจะมีแนวโน้มสูงขึ้น แต่เริ่มมีการหดตัวลดลงในช่วงไตรมาสที่ 3
และได้รับผลกระทบจากภาวะน้ำท่วมตั้งแต่ต้นไตรมาสที่ 4
จากภาวะน้ำท่วมเริ่มจากต่างจังหวัดในภาคเหนือและภาคตะวันออกเฉียงเหนือและกระทบหนักมากในเดือนพฤศจิกายนที่น้ำท่วมขังในกรุงเทพฯ
และปริมณฑลซึ่งมีผลกระทบต่อระบบการผลิตและจำหน่ายของบริษัทอันทำให้การจำหน่ายแผ่นอะคริลิคและผลิตภัณฑ์อื่น
ๆ ของบริษัทต้องหยุดชงักเป็นเวลากว่าหนึ่งเดือน อย่างไรก็ดี
แม้บริษัทและผู้ผลิตรายอื่นในประเทศจะได้รับผลกระทบจากภาวะเศรษฐกิจที่ถดถอยทั่วโลก
และต่างก็ได้รับผลกระทบมากบ้างน้อยบ้างกับเหตุการณ์มหาอุทกภัยในไตรมาสที่ 4
ของปีที่ผ่านมาแต่ความต้องการแผ่นอะคริลิคและพลาสติกอื่น ๆ
ก็ไม่ได้รับผลกระทบมากนักเพราะบริษัทยังใช้กำลังการผลิตกว่าร้อยละ 80
และสามารถรักษาผลกำไรเบื้องต้นที่สูงกว่าประมาณการอันเป็นผลมาจากต้นทุนการผลิตที่ลดลงจากราคาของวัตถุดิบที่อ่อนตัวลงตั้งแต่
ไตรมาสที่ 3

บริษัทคาดว่าความต้องการของแผ่นอะคริลิคในปีหน้ามีแนวโน้มที่ดีตามภาวะเศรษฐกิจของโลกที่มีแนวโน้มดีขึ้นโดยเฉพาะตลาดในเอเซียแปซิฟิค
และตลาดในสหรัฐอเมริกา ตะวันออกกลางรวมทั้งตลาดในประเทศก็น่าจะมีแนวโน้ม

ดีขึ้นเช่นกัน อย่างไรก็ดีราคาวัตถุดิบโดยเฉพาะน้ำยา MMA
มีแนวโน้มที่จะปรับตัวสูงขึ้นในปีหน้าจากการคาดการณ์ความต้องการบริโภค
มีแนวโน้มเพิ่มสูงขึ้นทั่วโลก
ซึ่งบริษัทจะต้องรักษาระดับราคาให้สอดคล้องกับต้นทุนการผลิตที่คาดว่าจะสูงขึ้นด้วย
อีกทั้งค่าใช้จ่ายในการขายที่มีแนวโน้มเพิ่มสูงขึ้นตามภาวะราคาน้ำมันและเชื้อเพลิงที่ใช้ในการผลิตเช่นกัน

แผ่นพลาสติกอื่นๆ ในระบบเครื่องรีด (Extruded Plastics)

ผลิตภัณฑ์แผ่นพลาสติกระบบเครื่องรีด (Extruded Plastics) กว่าร้อยละ 90
ของยอดจำหน่ายในแต่ละปีจะเป็นยอดจำหน่ายในประเทศ ซึ่งในแต่ละปีจะมีการขยายตัวต่อเนื่อง
แต่ในปีที่ผ่านมายอดจำหน่ายในส่วนของ ABS และ HIPS มีน้อยลงกว่าปีก่อนเนื่องจาก 2
สาเหตุหลักคือการสูญเสียลูกค้าหลักในกลุ่มผู้ผลิตตู้เย็น ซึ่งได้มีการขยายกำลังการผลิตแผ่น
ABS/HIPS เพื่อใช้ในการทำ door และ food liner ภายในตัวตู้เย็นของตนเอง
ทำให้บริษัทสูญเสียส่วนแบ่งการตลาดในส่วนนี้ไป
และอีกสาเหตุหนึ่งก็เกิดจากผลกระทบของภาวะนํ้าท่วมในเขตกรุงเทพฯ
และปริมณฑลในช่วงไตรมาสที่ 4 ของปีที่ผ่านมา
ทำให้บริษัทต้องหยุดสายการผลิตทั้งหมดและใช้เวลาส่วนใหญ่ในการป้องกันภัยจากนํ้าท่วม
ซึ่งนับเป็นเรื่องที่น่ายินดีว่าแม้อุทกภัยในเขตพุทธมณฑลจะเป็นเหตุการณ์ที่รุนแรงที่ไม่เคยเกิดขึ้นมาก่อน
ซึ่งตลอดกว่าเดือนที่น้ำท่วมขังล้อมรอบโรงงานของบริษัทกว่าเดือน
แต่บริษัทก็ไม่ได้รับความเสียหายใดๆ และไม่มีความเสียหายกับตัวเครื่องจักรหรือทรัพย์สินแต่อย่างใด

อย่างไรก็ตาม บริษัทได้เตรียมการในการจัดทำแผนการตลาดในการเพิ่มยอดขายแผ่น ABS/HIPS
รวมทั้งแผ่นพลาสติก

อื่น ๆ ในระบบเครื่องรีด ในส่วนของอุตสาหกรรมยานยนต์ในประเทศ และอุตสาหกรรมบรรจุภัณฑ์
และอื่น ๆ
เพิ่มขึ้นเพื่อมารองรับกับปริมาณการขายในส่วนของอุตสาหกรรมการผลิตเครื่องใช้ไฟฟ้าที่อาจลดลงด้วยเหตุผลทางการตลาดดังที่กล่าวมาข้างต้น

3. การจัดหาผลิตภัณฑ์หรือบริการ

บริษัทแบ่งกระบวนการผลิตออกเป็น 2 ระบบ คือ ระบบ Casting System
ในการผลิตแผ่นอะคริลิค และระบบ Extrusion System
ในการผลิตแผ่นเอบีเอสและแผ่นไฮอิมแพ็คและแผ่นพลาสติกระบบรีด (Extrusion)
ปัจจุบันมีกำลังการผลิตที่ 12,000 ตันต่อปี สำหรับการผลิตแผ่นอะคริลิคแบบหล่อ หรือ Casting
System ได้มีการปรับประสิทธิภาพการผลิตโดยสามารถเพิ่มกำลังการผลิตได้กว่า 10,000 ตันต่อปี
นอกจากนั้น บริษัทถือเป็นนโยบายการผลิต ในการที่จะทำการพัฒนาผลิตภัณฑ์ใหม่ ๆ
ที่มีมูลค่าเพิ่มในการตอบสนองความต้องการของลูกค้าทั้งในและต่างประเทศ
ซึ่งในแต่ละปีบริษัทจะมีแผนการพัฒนาและการวางแผนการตลาดผลิตภัณฑ์ใหม่และมีการทบทวนติดตามความคืบหน้าของพัฒนาการดังกล่าวให้เหมาะสมกับภาวะการณ์ตลาดเป็นสำคัญ
ทั้งนี้ในการพัฒนาการแต่ละโครงการจะมีการพิจารณาถึงความพร้อมในด้านการให้บริการทางด้านเทคนิคแก่ลูกค้าควบคู่ไปด้วย

ทั้งนี้เพื่อให้มั่นใจได้ว่าลูกค้าจะมีความเข้าใจและมั่นใจในการใช้ผลิตภัณฑ์ดังกล่าวได้อย่างมีประสิทธิภาพและมีความพึงพอใจต่อผลิตภัณฑ์ของบริษัทเป็นสำคัญ

4. การจัดหาวัตถุดิบ

รายละเอียดสัดส่วนการสั่งวัตถุดิบจากในและต่างประเทศ

(หน่วย : ล้านบาท)

[TABLE]

แผ่นอะคริลิค

น้ำยา MMA เป็นวัตถุดิบที่เป็นผลพลอยได้ (By-product)
มาจากขบวนการผลิตทางอุตสาหกรรมปิโตรเคมี ซึ่งเป็นวัตถุดิบหลักมากกว่าร้อยละ 90
ในการผลิตแผ่นอะคริลิค ซึ่งในปัจจุบันน้ำยา MMA ยังมีปริมาณสูงกว่าความต้องการใช้ ดังนั้น
กรณีบริษัทไม่สามารถซื้อได้จากบริษัท Thai MMA ด้วยสาเหตุใดก็ตาม
ก็สามารถสั่งซื้อจากผู้ขายรายอื่นในประเทศหรือสามารถนำเข้าโดยตรงจากกลุ่มบริษัท Lucite
International ได้

แผ่นเอบีเอส และแผ่นไฮอิมแพ็ค

วัตถุดิบที่ใช้ในการผลิต คือเม็ดพลาสติกในตระกูล Styrene บริษัทมีนโยบายซื้อเม็ดพลาสติก ABS
จากตัวแทนที่นำเข้ามาในประเทศไทย โดยนำเข้ามาจากประเทศญี่ปุ่นและเกาหลีเป็นสำคัญ
เนื่องจากลูกค้าส่วนใหญ่เป็นบริษัทของประเทศญี่ปุ่นหรือมีการร่วมลงทุนจากประเทศญี่ปุ่น
และต้องการแผ่น ABS ที่มีคุณภาพสูง ซึ่งลูกค้าแต่ละรายต่างกำหนดคุณสมบัติ (Specifications)
ที่ต่างกันสำหรับเม็ดพลาสติก HIPS บริษัทสั่งซื้อจากผู้ผลิตในประเทศประมาณ 3-4 ราย
เพราะปัจจุบันผู้ผลิตภายในประเทศมีการพัฒนาเทคโนโลยีการผลิต
ทำให้คุณภาพของเม็ดพลาสติกมีคุณสมบัติเทียบเท่ากับเม็ดพลาสติกที่นำเข้าจากต่างประเทศ
และมีราคาต่ำกว่าเมื่อเปรียบเทียบกับราคานำเข้าจากต่างประเทศ

5. นโยบายการผลิตที่สำคัญ

บริษัทได้ดำเนินนโยบายการผลิต ในหัวข้อหลักที่สำคัญดังนี้

1.  การกำหนดเป้าหมายด้านการเพิ่มผลผลิต การลดเปอร์เซ็นต์ความสูญเสีย
    การใช้วัตถุดิบที่เหมาะสม และการเพิ่มประสิทธิภาพในการผลิต เป็นต้น

2.  การปรับปรุงเครื่องมือและอุปกรณ์ เพื่อลดเปอร์เซ็นต์การสูญเสียในระหว่างการผลิตลง
    และปรับปรุงคุณภาพ

สินค้าให้ได้มาตรฐาน เป็นที่ยอมรับของลูกค้าทั้งในประเทศและต่างประเทศ

3.  การจัดทำแผนงานเพื่อลดต้นทุนการผลิต (Cost Saving) เช่น การปรับปรุงขบวนการผลิต
    แผนงานในการผลิตเป็นต้น เพื่อปรับปรุงต้นทุนในการผลิตให้ลดลง
    ซึ่งจะทำให้สามารถแข่งขันในตลาดได้

4.  บริษัทยังคงให้ความสำคัญในการยกระดับการพัฒนาผลิตภัณฑ์ใหม่โดยเฉพาะผลิตภัณฑ์พิเศษที่มีมูลค่าเพิ่มโดยถือเป็นนโยบายทางการค้าของบริษัท

5.  บริษัทให้ความสำคัญต่อการพัฒนาทักษะความรู้ของบุคลากร
    แม้จะได้รับผลกระทบจากภาวะเศรษฐกิจถดถอยทั่วโลกก็ตาม ทั้งนี้บริษัทยังคงให้ความ
    สำคัญมากต่อการพัฒนาบุคลากร โดยจัดประเภทวิชาการอบรมที่หลากหลาย
    และส่งเสริมให้มีการประชุมหารือแลกเปลี่ยนความคิดเห็นระหว่างองค์กรมากขึ้น ซึ่ง

  วัตถุประสงค์ก็เพื่อให้เกิดการพัฒนาประสิทธิภาพการผลิตด้วยการสื่อสารระหว่างกันที่ดีและมีการร่วมกันระดมความคิดเห็นการมีส่วนร่วมในขบวนการแก้ปัญหา
  ซึ่งทั้งหมดนี้จะส่งผลประโยชน์ให้กับบริษัทในที่สุด

6.  การพัฒนาและยกระดับคุณภาพสินค้าและบริการอย่างต่อเนื่อง โดยการรับฟังความคิดเห็น
    ความต้องการ และข้อร้องเรียนต่าง ๆ จากลูกค้าทั้งในประเทศและต่างประเทศ
    และกำหนดวิธีการที่เหมาะสมในการปรับปรุง พัฒนาผลิตภัณฑ์เพื่อความพึงพอใจสูงสุดของลูกค้า

7.  การให้ความสำคัญต่อความปลอดภัย อาชีวอนามัยและสิ่งแวดล้อม ต่อพนักงานและชุมชน
    ถือว่าเป็นนโยบายอันดับต้น ๆ ของบริษัท
    ที่กำหนดให้เป็นหน้าที่และความรับผิดชอบของผู้บริหารและพนักงานทุกคนที่ต้องมีส่วนร่วมและใช้ในการประเมินผลงานเป็นสำคัญ

6. ผลกระทบต่อสิ่งแวดล้อม

การดำเนินการเพื่อลดผลกระทบต่อสิ่งแวดล้อม

การควบคุมผลกระทบต่อสิ่งแวดล้อมตลอดจนผลการปฏิบัติงานจริงเมื่อเทียบกับอัตราสูงสุดที่กฎหมายกำหนด
สรุปเป็นข้อ ๆ ได้ดังต่อไปนี้

1.  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง

-   ปัจจุบันบริษัทไม่มีการใช้สารเคมีดังกล่าว บริษัทมีหม้อแปลง 6 ชุด
    และมีการบำรุงรักษาเปลี่ยนถ่ายน้ำมัน

  อย่างสม่ำเสมอ

2.  ผลกระทบเกี่ยวกับ แอสเบสตอส

-   บริษัทไม่ได้ใช้ แอสเบสตอส ในกระบวนการผลิต ส่วนพื้นที่ที่มีแอสเบสตอสคือ
    พื้นที่ที่ใช้กระเบื้องมุงหลังคาซึ่งในปีที่ผ่านมา บริษัทได้ดำเนินการเปลี่ยนหลังคาเป็น Metal
    sheet ไปแล้วบางส่วน สำหรับพื้นที่ที่ยังเป็นหลังคากระเบื้อง
    ได้มีการการตรวจวัดเพื่อเฝ้าระวังปัญหา ซึ่งค่าที่ได้มาอยู่ในเกณฑ์มาตรฐาน

3.  ผลกระทบเกี่ยวกับถังเก็บสารเคมี รายการถังเก็บที่บริษัทมีอยู่ดังต่อไปนี้

-   ถังเก็บน้ำมันเตาขนาด 15 ตัน 2 ถัง

-   ถังเก็บ Methyl Methacrylate (MMA) ขนาด 50 ตัน 3 ถัง

-   ถังเก็บน้ำชนิดหอสูง มีถังเก็บ 2 ถัง ขนาด 10 ตัน

-   ถังเก็บน้ำขนาด 5 ตัน สำหรับหม้อไอน้ำ 1 ถัง

-   บริเวณถังเก็บน้ำมันเตา บริษัทได้จัดทำกำแพงคอนกรีตล้อมรอบถังเพื่อป้องกันการรั่วไหลลงดิน
    และจัด

  เก็บกรณีรั่วไหล

-   บริเวณถังเก็บ MMA มีการจัดทำกำแพงคอนกรีตล้อมรอบมีระบบน้ำสเปรย์
    หล่อเลี้ยงเพื่อควบคุมอุณหภูมิ

-   ถังเก็บน้ำใช้สำหรับจ่ายน้ำไปยังโรงงาน Casting และโรงงาน Extrusion

4.  ของเสียและการกำจัด

-   ของเสียที่เป็นขยะ เช่น กระดาษ และเศษขยะทั่วไป จากสำนักงาน
    ซึ่งบริษัทได้ทำสัญญากับหน่วยงาน

  เทศบาลนำไปกำจัด

-   ของเสียจากกระบวนการในโรงงานที่ถือเป็นขยะอันตราย บริษัทได้จัดส่งให้บริษัท เบตเตอร์
    เวิลด์ กรีน

  จำกัด (มหาชน) ซึ่งเป็นบริษัทที่ได้รับอนุญาตในการจัดการกากอุตสาหกรรมถูกต้องตามกฎหมาย
  ในการ

  กำจัดขยะอันตรายที่เกิดขึ้นภายในบริษัท

-   แผ่นอะคริลิคที่เหลือเศษจากการตัดแผ่น รวบรวมขายให้แก่ลูกค้าต่างประเทศ

-   เศษโลหะจากการทำงานของฝ่ายซ่อมบำรุง รวบรวมขายในประเทศ

5.  น้ำฝนที่ตกลงในพื้นที่โรงงาน

-   โรงงานของบริษัทมีร่องระบายน้ำตามอาคารต่าง ๆ ออกสู่รางระบายน้ำสาธารณะ

6.  น้ำเสียที่ออกจากโรงงาน

-   บริษัทมีบ่อดักและปรับสภาพน้ำเสียอยู่ด้านหลังโรงงาน ซึ่งได้มีการตรวจสอบคุณภาพน้ำ
    เพื่อตรวจสอบว่าน้ำเสียที่ออกจากโรงงานไม่มีการปนเปื้อนสารเคมี โลหะหนัก
    ตามที่กฎหมายกำหนด
    ซึ่งผลการตรวจวัดค่าที่ได้ไม่เกินมาตรฐานกำหนดของกระทรวงอุตสาหกรรม
    และน้ำเสียของโรงงานไม่มีสารเคมีอันตรายเจือปนแต่อย่างใด

7.  อากาศที่ออกจากปล่อง

-   บริษัทมีหม้อไอน้ำสำหรับใช้งานและสำรองในการผลิต ผลการตรวจคุณภาพอากาศจากปล่อง
    อยู่ในเกณฑ์มาตรฐาน

8.  บริเวณที่เก็บสารเคมี

-   บริษัทมีการจัดเก็บ V65 (2,4 – Dunethyl Valeronitrile) ซึ่งใช้เป็น Catalyst
    ในกระบวนการผลิตมีพื้นที่เก็บไว้อย่างมิดชิด
    ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ
    และมีแผนฉุกเฉินควบคุม

จากผลการวิเคราะห์ข้อมูลผลกระทบต่อสิ่งแวดล้อมของบริษัทตามรายละเอียดด้านบน
รวมทั้งได้จัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
อาชีวอนามัยและสิ่งแวดล้อม มีการติดตามงานอย่างต่อเนื่อง
บริษัทจึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน
    เป็นกิจกรรมต่อเนื่องปีละประมาณ 100,000 บาท

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ
    เป็นกิจกรรมต่อเนื่องปีละประมาณ 1,000,000 บาท

-   ค่าใช้จ่ายในการจัดการของเสีย เป็นกิจกรรมต่อเนื่องปีละประมาณ 200,000 บาท

-   ค่าใช้จ่ายในการเตรียมดำเนินการพัฒนาระบบบริหารจัดการด้านสิ่งแวดล้อมตามมาตรฐาน
    ISO14001 ประมาณ

ปีละ 200,000 บาท

งานที่ยังไม่ส่งมอบ

-ไม่มี-